പോക്സോ കേസ് പ്രതി കോടതിക്കെട്ടിടത്തിന്റെ മൂന്നാംനിലയില്നിന്നും ചാടി ആത്മഹത്യയ്ക്ക് ശ്രമിച്ചു രക്ഷപ്പെട്ടത് തലനാരിഴയ്ക്ക് കട്ടപ്പന: പോക്സോ കേസ് പ്രതി കോടതിക്കെട്ടിടത്തിന്റെ മൂന്നാംനിലയില്നിന്നും ചാടി ആത്മഹത്യയ്ക്ക് ശ്രമിച്ചു. വിസ്താരത്തിനിടെയുള്ള ഇടവേളയില് ശാന്തന്പാറ സ്വദേശി രാജേന്ദ്രന് 26 ആണ് കട്ടപ്പന കോടതിക്കെട്ടിടത്തിന്റെ മൂന്നാം നിലയില്നിന്ന് ചാടിയത്. മൂന്നാംനിലയില്നിന്ന് ചാടിയ ഇയാള് രണ്ടാംനിലയില് വീണതിനാല് കാര്യമായ പരിക്കേറ്റില്ല. ശാന്തന്പാറ പൊലീസ് രജിസ്റ്റര്ചെയ്ത കേസിലെ പ്രതിയായ ഇയാള് ജാമ്യത്തില് കഴിയുകയാണ്. ഇതിനിടെ വിചാരണയ്ക്കായി കട്ടപ്പന കോടതിയില് എത്തി. വിസ്താരത്തിനുശേഷം ഉച്ചഭക്ഷണം കഴിക്കാന് കോടതി പിരിഞ്ഞപ്പോള് ബന്ധുവിന്റെ അടുത്തെത്തിയ ഇയാള് മുകള്നിലയില്നിന്ന് ചാടുകയായിരുന്നു. കട്ടപ്പനയിലെ സ്വകാര്യ ആശുപത്രിയില് പ്രവേശിപ്പിച്ച ഇയാളെ ചികിത്സനല്കി വിട്ടയച്ചു. Stories you may Like